***ΣΥΛΛΟΓΟΣ ΕΡΓΑΖΟΜΕΝΩΝ ΛΑΪΚΟΥ ΝΟΣΟΚΟΜΕΙΟΥ ΑΘΗΝΑΣ***

***ΑΓ.ΘΩΜΑ 17 ΓΟΥΔΗ Αθήνα 7/4/2020***

***ΤΗΛ:2132061086-6972265907***

***sullogos.laiko@gmail.com***

***ΑΝΑΚΟΙΝΩΣΗ***

**Συναδέλφισσες –φοι,**

**Σήμερα 7 Απρίλη είναι η Παγκόσμια Ημέρα Υγείας, τι πιο επίκαιρο όσο ποτέ για να επαναφέρουμε αυτό που λέγαμε από παλιά Υγεία για Όλους. Είναι ο ακρογωνιαίος λίθος που πάνω σε αυτό το αγαθό μπορείς να χτίσεις τα πάντα. Χωρίς αυτό το καταλάβαμε πλέον όλοι, ότι δεν υπάρχει τίποτα. Ας γίνει η σημερινή ημέρα η αφετηρία για να κάνουμε πράξη το 2020 ΥΓΕΙΑ ΓΙΑ ΟΛΟΥΣ. Εμείς εδώ από το Λαϊκό Νοσοκομείο είμαστε στην πρώτη γραμμή και αγωνιζόμαστε με στραμμένο το βλέμμα στον Πολίτη τη δύσκολη στιγμή της ζωής του που έχει ανάγκη τώρα όσο ποτέ ένα Δημόσιο Σύστημα Υγείας πλήρες στελεχωμένο και θωρακισμένο με όλα τα απαραίτητα μέσα απέναντι σε αυτόν τον ύπουλο εχθρό που έκανε ακόμα και τους θιασώτες της Ιδιωτικής Υγείας , έστω προς το παρόν να αναγνωρίσουν την αδήριτη ανάγκη στήριξης της Δημόσιας Υγείας.**

**ΟΙ ΜΑΧΟΜΕΝΟΙ ΕΡΓΑΖΟΜΕΝΟΙ ΣΤΑ ΔΗΜΟΣΙΑ ΝΟΣΟΚΟΜΕΙΑ ΑΠΑΙΤΟΥΝ :**

* + - * Τον πλήρη εξοπλισμό όλων των μονάδων του ΕΣΥ με τα απαραίτητα Μέσα Ατομικής Προστασίας (Μ.Α.Π.) και με τα Υλικά Υγιεινής που είναι αναγκαία για όλους τους εργαζόμενους. ΚΑΝΕΙΣ ΣΤΗ ΜΑΧΗ χωρίς Μ.Α.Π.
      * Αύξηση των κλινών Μ.Ε.Θ. με παράλληλη αξιοποίηση όλων των αντίστοιχων διαθέσιμων κλινών και των Στρατιωτικών Νοσοκομείων. Να ανοίξουν όλα τα Δημόσια κρεβάτια που είναι κλειστά και να στελεχωθούν με το απαραίτητο Μόνιμο Νοσηλευτικό Προσωπικό. Να προχωρήσει άμεσα η επίταξη των κρεβατιών Μ.Ε.Θ. του Ιδιωτικού Τομέα, η οποία δεν μπορεί να μεταφράζεται σε διπλασιασμό της αποζημίωσης από 800€ σε 1.600€., ώστε να προστεθούν στη δυναμικότητα του Εθνικού Συστήματος Υγείας.
      * Στην άμεση αύξηση των διαγνωστικών τεστ για όσο το δυνατόν περισσότερους ελέγχους και ένταξη των ιδιωτικών εργαστηρίων στο Δημόσιο Σύστημα Υγείας για την εξέταση δειγμάτων ύποπτων κρουσμάτων κορονοϊού.
      * **Να εξετάζεται άμεσα όλο το Υγειονομικό Προσωπικό για τον covid-19.**
      * Την άμεση απόσυρση της απαράδεκτης ρύθμισης για καραντίνα 7 ημερών μόνο στους συναδέλφους που θα νοσήσουν.
      * Προσλήψεις μόνιμου και έκτακτου προσωπικού προκειμένου να καλυφθούν οι τεράστιες ανάγκες. Επιτάχυνση της ανάληψης των καθηκόντων 2.000 επικουρικού προσωπικού. Να υπάρξει επιπλέον ενίσχυση με 2.000 νέες προσλήψεις Λοιπού Επικουρικού Προσωπικού από τους υπάρχοντες Πίνακες Κατάταξης. ΑΜΕΣΗ πρόσληψη επιπλέον Γιατρών και όχι με απλές εκκλήσεις για ένταξη εθελοντών στο Δημόσιο Σύστημα Υγείας. Η μάχη με τον κορονοϊό, δεν είναι η Ολυμπιάδα του 2004.
      * **Την ΑΜΕΣΗ ένταξη των Υγειονομικών στις Δημόσιες Δομές Υγείας στα ΒΑΡΕΑ ΚΑΙ ΑΝΘΥΓΙΕΙΝΑ. Να ΔΕΣΜΕΥΘΕΙ η Κυβέρνηση για την υλοποίηση του Διαχρονικού και Δίκαιου αιτήματός μας.**

**Οι Μαχόμενοι Υγειονομικοί, που δίνουμε την καθημερινή μάχη κάτω από αντίξοες συνθήκες, εδώ και πάρα πολλά χρόνια σας δηλώνουμε ότι ήμασταν είμαστε και θα είμαστε στην πρώτη γραμμή για την αντιμετώπιση και αυτής της κρίσης. Γνωρίζουμε τον κίνδυνο ότι θα είμαστε οι πρώτοι που θα νοσήσουν. Σήμερα τα επιβεβαιωμένα κρούσματα στο Υγειονομικό Προσωπικό είναι 105 και πάνω από 380 συνάδελφοι μας βρίσκονται σε καραντίνα.**

**ΑΠΑΙΤΟΥΜΕ από την κυβέρνηση, πριν να είναι αργά, να διασφαλίσει ΤΩΡΑ την προστασία της Δημόσιας Υγείας με όσα ζητάμε ΣΗΜΕΡΑ εμείς οι Εργαζόμενοι στο Λαϊκό Νοσοκομείο, με αφορμή την Παγκόσμια Ημέρα Υγείας.**

***ΘΩΡΑΚΙΣΤΕ ΤΟ ΕΣΥ. ΔΩΣΤΕ ΜΑΣ ΤΑ ΟΠΛΑ ΝΑ ΠΟΛΕΜΗΣΟΥΜΕ***

***«Η ζωή ενός ανθρώπινου πλάσματος αξίζει ένα εκατομμύριο φορές περισσότερο από την περιουσία του πλουσιότερου ανθρώπου στη Γη»***

***Ερνέστο Τσε Γκεβάρα***

**ΤΟ Δ.Σ.**

**ΤΟΥ ΣΥΛΛΟΓΟΥ ΕΡΓΑΖΟΜΕΝΩΝ ΛΑIKOY ΝΟΣΟΚΟΜΕΙΟΥ ΑΘΗΝΑΣ**